અરવિંદ કેજરીવાલના કથિત પૉર્ન વીડિયો જોવાની હકીકત શું છે?\nકપિલ મિશ્રાએ અરવિંદ કેજરીવાલ પર પોર્ન વીડિયો જોવાનો આક્ષેપ કર્યો છે.

તેમના જ પક્ષના વિદ્રોહી ધારાસભ્ય કપિલ મિશ્રાએ ગુરુવારે સવારે ટ્વીટ કર્યું, "દિલ્હીના મુખ્ય મંત્રી કેજરીવાલજી ટ્વિટર પર પૉર્ન વીડિયો જોતા પકડાઈ ગયા. ગઈ કાલે રાત્રે ટ્વિટર પર પૉર્ન વીડિયો લાઇક કરી રહ્યા હતા."

કપિલ મિશ્રાએ કેજરીવાલ પર નિશાન સાધતા એવું પણ કહ્યું કે 'લાવવું હતું પૂર્ણ સ્વરાજ, લઈ બેઠા પૉર્ન સ્વરાજ'

કપિલ મિશ્રાએ અરવિંદ કેજરીવાલ પર આક્ષેપ કરતું ટ્વિટ કર્યું.

કપિલ મિશ્રાએ પૂરાવા તરીકે જે વીડિયો શેર કર્યો છે, એ વીડિયોને 60 હજાર કરતાં વધારે વખત લોકોએ જોયો છે અને હજારો લોકો આ વીડિયોને શેર કરી ચૂક્યા છે.

કપિલ મિશ્રા સિવાય ભાજપ દિલ્હીના પ્રવક્તા તેજિંદર પાલ સિંહ બગ્ગા, આઈટી સેલના પ્રમુખ પુનીત અગ્રવાલ અને અકાલી દળના રાષ્ટ્રીય પ્રવક્તા મનજિંદર સિંહ સિરસાએ પણ આવો જ એક વીડિયો શેર કર્યો છે.

આ નેતાઓ થકી સેંકડો લોકો સુધી આ વીડિયો પહોંચી ચૂક્યો છે.

એમાંથી મોટાભાગના નેતાઓએ એવો દાવો કર્યો છે કે અરવિંદ કેજરીવાલ પૉર્ન વીડિયો જોઈ રહ્યા હતા.

બીબીસીની તપાસમાં જાણવા મળ્યું કે આ વીડિયો એક નિર્વસ્ત્ર માણસનો જરૂર છે પણ આ વીડિયો 'પૉર્ન વીડિયો' હોવાનો દાવો ખોટો છે.

'ખતરનાક સ્ટંટ'

અરવિંદ કેજરીવાલે ટ્રોલ થવાના કારણે લાઇક કરેલું આ ટ્વિટ અનલાઇક કરી દીધું હતું.

સત્ય છે કે બુધવારે રાત્રે અરવિંદ કેજરીવાલે આ વીડિયોને લાઇક કર્યો હતો, જેને ટ્રોલ કરનારા લોકો પૉર્ન વીડિયો ગણાવે છે.

આ વીડિયો ઑસ્ટ્રેલિયન મૂળનાં લેખિકા અને યૂકેમાં વકીલ તરીકે કામ કરતા હેલેન ડેલએ ટ્વીટ કર્યો હતો.

બુધવાર સવારે ટ્વીટ કરાયેલા આ વીડિયોને અત્યાર સુધી 70 લાખથી વધારે વખત લોકો જોઈ ચૂક્યા છે અને આશરે 32 હજાર લોકોએ આ વીડિયો લાઇક કર્યો છે.

તમે આ વાંચ્યું કે નહીં?

હેલેને ડીલે ટ્વિટર પર આ વીડિયો સાથે લખ્યું છે કે આ વીડિયોને લોકો ઇન્ટરનેટ પર બહુ પસંદ કરી રહ્યા છે.

આ વીડિયો જાપાનના એક કૉમેડિયન કોઝુહાએ ઝુએકૂસાનો છે, જેમને ડાઇનિંગ ટેબલ પર ઉપયોગમાં લેવાતા ટેબલ ક્લૉથ સાથે 'ખતરનાક સ્ટંટ' કરવા માટે ઓળખવામાં આવે છે.

ઝુએકૂસા છેલ્લાં 10 વર્ષોથી સ્ટેજ કૉમેડી કરે છે. તેઓ ઘણા જાપાની ટીવી શોમાં પણ ભાગ લઈ ચૂક્યા છે. 

તેમનાં આ કરતબો માટે જ તેઓ રિયાલિટી શો 'Britain's Got Talent'માં સેમીફાઇનલ સુધી પહોંચ્યા હતા.

યૂ-ટ્યુબ પર તેમના આશરે પાંચ હજાર સબસ્ક્રાઇબર્સ છે. ટ્વિટર પર તેમને આશરે 34 હજાર લોકો અને...\n\ntl;dr:
દિલ્હીના મુખ્ય મંત્રી અરવિંદ કેજરીવાલને ટ્વિટર પર એક કથિત અશ્લીલ વીડિયો લાઇક કરવા બદલ ટ્રોલ કરાઈ રહ્યા છે.